ช่วงนี้มีอาการหูวิ๊งบ่อยมาก ใน 1 วันวิ๊งประมาณ 2-3 ครั้ง ซึ่งก่อนหน้านี้นานๆครั้งจะวิ๊ง เวลานั่งอยู่เฉยๆหูก็จะวิ๊งขึ้นมาเอง แต่ไม่มีอาการอื่นๆ-หูวิ๊งอันตรายไหมคะคุณ-ถ้าปล่อยให้วิ๊งไม่ต้องไปสนใจจะได้ไหมคะ เพราะไม่รู้ว่าจะแก้ไขอย่างไรเหมือนกันค่ะ
สวัสดีค่ะ อาการมีเสียงวิ๊งๆ ในหู เรียกว่ามีอาการหูอื้อ ซึ่งหากเสียงในหูที่เป็นอยู่ เป็นเสียงแบบแหลมวิ๊ดๆ วิ๊งๆ หรือเสียงหึ่งๆ คล้ายแมลง จะมีสาเหตุได้หลายอย่างเช่น มีขี้หูมากเกินไป โรคน้ำในหูไม่เท่ากัน สิ่งแปลกปลอมหรือแมลงเข้าหู เป็นหวัด หูชั้นกลางอักเสบ การติดเชื้อซิฟิลิสหรือไวรัสที่ทำให้หูชั้นในอักเสบ ประสาทหูเสื่อมในผู้สูงอายุหรือจากการฟังเสียงดังบ่อยๆ การใช้ยาบางชนิดที่มีผลข้างเคียงต่อประสาทหู เป็นต้น นอกจากนี้อาจเกิดขึ้นหลังจากการดื่มแอลกอฮอล์ กาแฟ หรือสูบบุหรี่ รวมถึงการมีสาเหตุมาจากการมีความเครียด วิตกกังวล อารมณ์ซึมเศร้า หรือเกิดจากนอนไม่หลับก็ได้ส่วนเสียงลักษณะอื่นๆ เช่น หากได้ยินเสียงตุบๆ อาจเกิดจากมีเนื้องอกในช่องหู หรือหากได้ยินเสียงภายในร่างกายชัดกว่าปกติ เช่น เสียงกลืนอาหาร หรือเสียงลมหายใจอย่างที่เป็นอยู่ อาจเกิดจากโรคภูมิแพ้ โรคมะเร็งหลังโพรงจมูกได้ เป็นต้นในเบื้องต้น ควรงดการดื่มชา กาแฟและแอลกฮออล์ นอนหลับพักผ่อนให้เพียงพอ ไม่เครียด เป็นต้น หากยังคงมีเสียงในหูต่อเนื่อง หรือเป็นมากจนรบกวนการใช้ชีวิตประจำวัน หรือมีอาการอื่นๆ ร่วม เช่น เวียนหัวบ้านหมุน ปวดหู มีหนองไหลจากหู เป็นต้น ก็ควรไปพบแพทย์เฉพาะทางหู-คอ-จมูกเพื่อรักษาค่ะ